פאנל במסגרת אירוע "תוכנית הניצחון הישראלי" בהנחיית מעיין אדם. (משמאל): אדם, יוסי יהושוע, אטילה שומפלבי, ויואב לימור, ינואר 2020
**מעיין אדם** (נולדה ב-18 במאי 1987) היא בעלת טור, מגישת טלוויזיה ורדיו ישראלית.

ביוגרפיה
--------

אדם נולדה וגדלה בנהריה, לאב שעלה מארגנטינה, ולאם צברית ממוצא רומני, כבת בכורה ולה אח ואחות קטנים. אביה ואמה הקימו יחד חברת כוח אדם. בנעוריה, הוריה התגרשו.

לפני הגיוס, עשתה שנת שירות (ש"ש) בגרעין תיאטרון ואמנות. לאחר מכן, התגייסה לצה"ל לחיל החימוש ושירתה כקצינה במשך כשנתיים. עברה לדובר צה"ל, הייתה קצינת בקרה ומעקב בלשכתו של אבי בניהו, ועם עזיבתו, מונתה לראש לשכתו של הדובר החדש, יואב (פולי) מרדכי.

בשנים 2013–2015 הייתה יועצת התקשורת והדוברת של יו"ר מפלגת "קדימה", שאול מופז.

בשנת 2015, לאחר פרישתו של מופז מהפוליטיקה, שימשה מ"מ-יועצת התקשורת והדוברת של שר העלייה והקליטה זאב אלקין. בהמשך, במשך כשנה, הייתה יועצת התקשורת ודוברת שרת התרבות והספורט מירי רגב.

בשנת 2017 השתתפה בקמפיין למותג "תכשיטי צבאן", החלה לכתוב טור קבוע עבור "ישראל היום" בדיגיטל ובפרינט, ולוהקה כפאנליסטית קבועה בתוכנית "אקטואליות" ברשת 13, בהנחיית שרון כידון.

מינואר עד אוקטובר 2018 הגישה את תוכנית הבוקר ברדיו גלי ישראל. בתור עיתונאית ומגישה, חשפה כי גורמים קואליציוניים ביקשו מח"כ יהודה גליק להגיע לכנסת להצביע על חוק המרכולים בזמן שישב שבעה על מות רעייתו.

מיולי 2018 מגישה פינה בתוכנית "חי בלילה" בקשת 12, ומשמשת כפאנליסטית בתוכנית "חדשות הבוקר".

ב-23 ביוני 2019 החלה להנחות את התוכנית "24 בצהריים" בערוץ 24, לצד גל אוחובסקי ועדי לאון.

ביוני 2021 החלה להגיש לצד אבי קורניק את העונה השנייה של מגזין התרבות "מה הלוז" בקשת 12.

ביולי 2021 החלה להגיש תוכנית רדיו ב-103fm.

בסוף ינואר 2023 החלה להגיש את תוכנית האקטואליה "מדברות על זה" עם דנה גרוצקי בגזרת הצהריים של ערוץ 12.

בפברואר 2024 השיקה את מיזם מה משתלם ורתמה אליה מפורסמים נוספים תחת המותג המציע קופונים והנחות.

### השתתפות בתוכניות מציאות טלוויזיניות

בשנת 2017 השתתפה בעונה השמינית של תוכנית המציאות "הישרדות" בערוץ 2 של רשת. אדם העפילה לגמר והגיעה למקום השני ונבחרה בהצבעת הקהל בבית לתואר "חביבת הקהל".

בשנת 2022 השתתפה בעונה השמינית של "רוקדים עם כוכבים", העפילה לגמר וסיימה במקום השלישי.

ב-2023 השתתפה בתוכנית ״המטבח המנצח VIP" עם אמה, יונה.

באפריל 2024, החלה להגיש בימי שישי תכנית בשם "חיים ומעיין" יחד עם חיים אתגר בקשת 12.

חיים אישיים
-----------

אדם גרושה מבעלה הראשון.

אדם הייתה בזוגיות עם הסופר אסיף אלקיים ועם המוזיקאי שגיא ברייטנר אמן הביטבוקס אותו הכירה על האי בהישרדות. 

מ-2022 אדם בזוגיות עם חבר הכנסת לשעבר יובל צלנר, גרוש ואב לבת אחת, ולהם בת משותפת.

אחותה הקטנה מפל אדם נרצחה בטבח במסיבה ברעים במתקפת הפתע על ישראל ב-7 באוקטובר 2023. לזכרה מעיין כתבה שיר שיצא כחודש לאחר הירצחה הנקרא על שמה "מפל".

קישורים חיצוניים
----------------

ויקישיתוף מדיה וקבצים בנושא **מעיין אדם** בוויקישיתוףאתר היי מאמי - מה משתלם של מעיין אדם

* מעיין אדם, ברשת החברתית פייסבוק
* מעיין אדם, ברשת החברתית אקס (טוויטר)
* מעיין אדם, ברשת החברתית אינסטגרם
* מעיין אדם, סרטונים בערוץ היוטיוב
* מעיין אדם, במיזם "אישים" לתיעוד היצירה הישראלית
* מעיין אדם, במסד הנתונים הקולנועיים IMDb (באנגלית)
* מעיין אדם, באתר "אידיבי", מאגר הידע העברי לקולנוע ישראלי ועולמי
* יוני בינרט, מעיין אדם: "חזרתי מהמשחק בתחושה שהייתי שנואה", במדור "פנאי פלוס" באתר ynet‏, 13 בספטמבר 2017
* לירון שמם, ‏רוצה להיות מספיק חשובה כדי לא למות אף פעם, באתר ‏מאקו‏, 23 בספטמבר 2021
* מאיה מאירי, ‏אני תמיד מושכת תשומת לב למה שמעניין אותי. אני מאוד גאה בזה, באתר ‏מאקו‏, 27 בספטמבר 2023

הערות שוליים
------------

1. 1 2  אלון הדר, רק רוצה לשרוד, באתר ynet, 10 במאי 2017
2. ↑  אפרת וכטל, מעיין אדם קוטפת קמפיין, במדור "פנאי פלוס" באתר ynet‏, 5 ביוני 2017
3. ↑  יקי אדמקר‏, השר דרעי הודה: התייעצתי עם רב כדי לאפשר לגליק להצביע בשבעה, באתר וואלה!‏, 2 בינואר 2018
4. ↑  בוקר טוב רסקין, בוקר טוב מעיין, באתר וואלה!‏, 17 ביולי 2018
5. ↑  גיל משעלי, ‏"מדברות על זה": התוכנית החדשה של מעיין אדם ודנה גרוצקי, באתר ‏מאקו‏, 11 בינואר 2023
6. ↑  קרן נתנזון ויץ, מעיין אדם על גמר הישרדות: "אותי בחרו מיליון וחצי איש", באתר ynet, 17 בספטמבר 2017
7. ↑  יפעת הללי אברהם, ‏מעיין אדם ילדה בת, באתר ‏מאקו‏, 3 באפריל 2023
8. ↑  בר זגה, מעיין אדם על האימהות: "אני בכזה היי - ששום דבר לא קשה לי. אני אומרת תודה גם אם אני ערה כל הלילה", במדור "פנאי פלוס" באתר ynet‏, 11 ביוני 2023
9. ↑  מפל, אחות של מעיין אדם, נרצחה במסיבה ברעים: "היא לא זזה עד שמחבלים ביצעו בה וידוא הריגה", באתר ‏מאקו‏, 9 באוקטובר 2023